Ar rang a trí go rang a sé atá an cnuasach drámaí seo dírithe. Tugtar treoracha soiléire maidir le stáitsiú agus cur i láthair na ndrámaí, agus tá dlúthdhiosca le gach dráma ar a bhfuil na hamhráin go léir chomh maith le fuaimrian na n-amhrán.
Tá súil ag na húdair go rachaidh an leabhar seo chun tairbhe do mhúinteoirí i nGaelscoileanna agus i scoileanna Gaeltachta agus go gcabhróidh sé leo dramaí simplí, bríomhara a chur ar stáitse. Ó tharla go bhfuil na scripteanna féin simplí le cuid mhór athrá agus go bhfuil focail na n-amhrán soiléir, is féidir úsáid a bhaint as na drámaí seo i scoileanna nach Gaelscoileanna nó scoileanna Gaeltachta iad.